b'\n_START_ARTICLE_\nSilvia Rupil\n_START_PARAGRAPH_\nSilvia Rupil (s. 15. toukokuuta 1985) on entinen italialainen hiiht\xc3\xa4j\xc3\xa4. H\xc3\xa4n edusti seuratasolla Fiamme Gialle -hiihtoseuraa._NEWLINE_Rupil on kilpaillut maailmancupissa vuodesta 2006 l\xc3\xa4htien. H\xc3\xa4nen paras henkil\xc3\xb6kohtainen sijoituksensa on kuudes sija helmikuussa 2010 Canmoressa k\xc3\xa4ydyst\xc3\xa4 10\xc2\xa0kilometrin vapaan hiihtotavan kisasta. Ennen t\xc3\xa4t\xc3\xa4 kisaa Rupil oli p\xc3\xa4\xc3\xa4ssyt vain kerran maailmancupin pisteille. Vancouverin olympialaisissa 2010 h\xc3\xa4n oli 10\xc2\xa0kilometrin vapaan hiihtotavan kilpailussa nelj\xc3\xa4stoista, 15\xc2\xa0kilometrin yhdistelm\xc3\xa4kilpailussa kuudestoista ja Italian viestijoukkueessa nelj\xc3\xa4s. My\xc3\xb6s Oslon MM-kilpailuissa 2011 h\xc3\xa4n oli mukana nelj\xc3\xa4nneksi sijoittuneessa Italian viestijoukkueessa. Silvia Rupil lopetti uransa kev\xc3\xa4\xc3\xa4ll\xc3\xa4 2013.'